พอดีเรามีนัดคุยงานแถวๆ บริเวณลาดพร้าว ระหว่างรอเลยหาร้านนั่งฆ่าเวลากันซักหน่อยค่ะ มาเจอะกับร้าน “Mezzo” ร้านเครื่องดื่มขึ้นชื่อ เลยมานั่งจิบกาแฟชิลๆ รอดีกว่าค่ะ สำหรับสาขานี้ที่ลาดพร้าว 15 ตกแต่งดูสบายๆ ตามสไตล์ร้านกาแฟ น่านั่งดีค่ะ มีโซนที่นั่งทั้ง In door และแบบ Out door  เลือกกันได้ตามความชอบ แต่แนะนำนั่งในแอร์จะสบายกว่าค่ะ ส่วนวันนี้เราสั่งเป็นกาแฟมาจิบเพลินๆ ค่ะ กับเมนู “อะเมริกาโน” เสริฟมาเป็นแก้วแบบร้อนๆ กลิ่นนี่หอมกรุ่นเลย ซึ่งรสชาติก็เข้มข้นใช้ได้ ดื่มหมดแก้วนี่ตื่นเลยค่ะ คอนเฟิร์ม!!!แต่หากใครไม่ดื่มกาแฟ เค้าก็มีเมนูอย่างอื่นนะ อย่างชาเขียว ช็อคโกแลต หรือพวก Smoothie ก็มีจ้า เรียกได้ว่าหลากหลายเลยทีเดียว หากใครอยากมานั่งฆ่าเวลาร้านเค้าเปิดทุกวันตั้งแต่ 7.00-22.00 น.จ้า